इसी साल जनवरी में एकात्म यात्रा के दौरान सांसद ऊंटवाल और मानवा-आगर के विधायक गोपाल परमार आपस में उलझ गए थे। एकात्म यात्रा के ध्वज को लेकर दोनों नेताओं में भिड़ंत हो गई थी। इस दौरान दोनों नेताओं ने एक-दूसरे को गालियां दी थीं और धक्का-मुक्की की थी। नेता जी को भिड़ते देख उनके समर्थक भी आपस में उलझ गए थे। समर्थकों के बीच भी जमकर लात-घूसे चले थे और मारपीट हुई थी। बता दें कि किसानों को रिझाने के लिए इसी महीने पांच अप्रैल से शुरू की गई किसान सम्मान यात्रा में बीजेपी नेताओं के तेवर बदले-बदले से नजर आ रहे हैं। ऊंटवाल से पहले इसी यात्रा में शाजापुर विधायक अरूण भीमावद ने शिवराज सिंह चौहान को भगवान का पच्चीसवां अवतार करार दिया था।